Diari Oficial de la Generalitat Valenciana


Sumari del DOGV 9277, del 14-02-2022 (2022/1142)

DECRET 8/2022, d'11 de febrer, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i del Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/02/11/8/dof/vci/html**

### Dades del document

Número de DOGV
:   9277

Data del DOGV
:   14-02-2022

Secció del DOGV
:   I. DISPOSICIONS GENERALS

Número del document
:   2022/1142


Data del document
:   11-02-2022

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria d'Habitatge i Arquitectura Bioclimàtica
    * Conselleria d'Hisenda i Model Econòmic
    * Conselleria de Justícia, Interior i Administració Pública
    * Conselleria d'Educació, Cultura i Esport
    * Conselleria de Sanitat Universal i Salut Pública
    * Conselleria d'Economia Sostenible, Sectors Productius, Comerç i Treball
    * Conselleria d'Agricultura, Desenvolupament Rural, Emergència Climàtica i Transició Ecològica
    * Conselleria de Participació, Transparència, Cooperació i Qualitat Democràtica
    * Conselleria d'Innovació, Universitats, Ciència i Societat Digital
    * Conselleria de Política Territorial, Obres Públiques i Mobilitat
    * legislació

DECRET 8/2022, d'11 de febrer, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i del Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat. [2022/1142]  
L'aprovació del Decret 2/2022, de 28 de gener, del president de la Generalitat, de modificació del Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, comporta la necessitat d'adaptar tant l'estructura orgànica bàsica com el Reglament orgànic i funcional de la Presidència de la Generalitat, amb la finalitat d'adequar les funcions atribuïdes a les secretaries autonòmiques que han sigut objecte de modificació.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, amb la deliberació prèvia del Consell, en la reunió d'11 de febrer de 2022,  
  
  
DECRETE  
  
Article 1. Modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
Es modifiquen l'apartat 1 de l'article 3 i les seccions quarta i cinquena del capítol II del títol I, del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que queden redactats en els termes que figuren en l'annex I.  
  
Article 2. Modificació del Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat  
Es modifiquen els capítols IV i V i la disposició addicional primera del Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat, que queden redactats en els termes que figuren en l'annex II.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes aquelles disposicions d'igual o inferior rang en allò que s'opose a aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el mateix dia que s'aprove.  
  
València, 11 de febrer de 2022  
  
El president de la Generalitat,  
XIMO PUIG I FERRER  
  
  
  
ANNEX I  
Nova redacció de l'apartat 1 de l'article 3 i de les seccions quarta i cinquena del capítol II del títol I del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
  
1. L'apartat 1 de l'article 3 queda amb la redacció següent:  
«Article 3. Estructura dels òrgans superiors i directius  
1. Sota l'autoritat del President, la Presidència de la Generalitat està integrada pels òrgans superiors i centres directius següents:  
a) Secretaria Autonòmica de Presidència  
b) Secretaria Autonòmica de Promoció Institucional, Comunicació i Prospectiva  
c) Secretaria Autonòmica de Cohesió Territorial i Polítiques contra el Despoblament  
d) Secretaria Autonòmica per a la Unió Europea i Relacions Externes  
e) Secretaria Autonòmica de Turisme  
f) Advocacia General de la Generalitat  
g) Sotssecretaria  
h) Direcció General de Coordinació de l'Acció del Govern  
i) Direcció General de Relacions amb les Corts  
j) Direcció General de Coordinació del Diàleg Social  
k) Direcció General de Promoció Institucional  
l) Direcció General de Relacions Informatives  
m) Direcció General d'Anàlisi i Polítiques Públiques  
n) Direcció General d'Administració Local  
o) Direcció General de l'Agenda Valenciana Antidespoblament  
p) Direcció General de Relacions amb la Unió Europea i l'Estat  
q) Direcció General de Relacions amb les Comunitats Autònomes i Representació Institucional  
r) Direcció General de Turisme  
s) Direcció General de l'Advocacia General.»  
  
2. La secció quarta del capítol II del títol I queda redactada com s'estableix a continuació:  
  
«Secció quarta  
Secretaria Autonòmica de Promoció Institucional, Comunicació i Prospectiva i òrgans directius dependents  
  
Article 9. Secretaria Autonòmica de Promoció Institucional, Comunicació i Prospectiva i òrgans directius dependents  
1. La Secretaria Autonòmica de Promoció Institucional, Comunicació i Prospectiva exercirà les funcions establides en l'article 68 de la Llei 5/1983, de 30 de desembre, del Consell, en matèria de promoció i imatge institucional de la Generalitat, política informativa, comunicació institucional de la Generalitat i relació amb els mitjans de comunicació, així com el suport per a l'anàlisi de les polítiques del Consell.  
  
2. Dependrà orgànicament i funcionalment d'aquesta secretaria autonòmica el personal funcionari del cos tècnic de comunicació i relacions informatives de l'Administració de la Generalitat, sense perjudici de l'òrgan administratiu en què presten els seus serveis, segons les necessitats d'aquests. A més, a la Secretaria Autonòmica de Promoció Institucional, Comunicació i Prospectiva li competeix la superior coordinació dels departaments amb funcions de comunicació i relacions informatives de les entitats del sector públic autonòmic.  
3. De la Secretaria Autonòmica de Promoció Institucional, Comunicació i Prospectiva depenen els centres directius següents:  
a) Direcció General de Promoció Institucional  
b) Direcció General de Relacions Informatives  
c) Direcció General d'Anàlisi i Polítiques Públiques.  
  
Article 10. Direcció General de Promoció Institucional  
La Direcció General de Promoció Institucional és el centre directiu al qual correspon dur a terme les funcions establides en l'article 70 de la Llei 5/1983, de 30 de desembre, del Consell, així com les altres previstes en l'ordenament jurídic, en matèria d'imatge institucional i campanyes publicitàries.  
  
  
Article 11. Direcció General de Relacions Informatives  
La Direcció General de Relacions Informatives exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de política informativa i comunicació institucional de la Generalitat, relació amb els mitjans de comunicació social, i seguiment del contracte programa de la Corporació Valenciana de Mitjans de Comunicació, en el marc de la Comissió Mixta de Seguiment i Control.  
  
Article 12. Direcció General d'Anàlisi i Polítiques Públiques  
La Direcció General d'Anàlisi i Polítiques Públiques exerceix les funcions establides en l'article 70 de la Llei 5/1983, de 30 de desembre, del Consell, i les altres que es preveuen en l'ordenament jurídic, relatives a la preparació de la informació política i tècnica necessària per al disseny i avaluació de les polítiques públiques.»  
  
3. La secció cinquena del capítol II del títol I queda redactada de la manera següent:  
  
«Secció cinquena  
Secretaria Autonòmica de Cohesió Territorial i Polítiques contra el Despoblament i òrgans directius dependents  
  
Article 13. Secretaria Autonòmica de Cohesió Territorial i Polítiques contra el Despoblament i òrgans directius dependents  
1. La Secretaria Autonòmica de Cohesió Territorial i Polítiques contra el Despoblament exercirà les funcions establides en l'article 68 de la Llei 5/1983, de 30 de desembre, del Consell, en matèria d'administració local, cohesió territorial i lluita contra el despoblament.  
  
  
2. De la Secretaria Autonòmica de Cohesió Territorial i Polítiques contra el Despoblament depenen els centres directius següents:  
a) Direcció General d'Administració Local  
c) Direcció General de l'Agenda Valenciana Antidespoblament.  
  
Article 14. Direcció General d'Administració Local  
La Direcció General d'Administració Local exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a l'estudi, informe i resolució dels assumptes referits al règim jurídic, personal, organització, béns i serveis de les entitats locals i de l'organització territorial, i també la tutela financera de les entitats locals.  
  
  
Article 15. Direcció General de l'Agenda Valenciana Antidespoblament  
La Direcció General de l'Agenda Valenciana Antidespoblament exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a l'estudi, disseny, impuls, aplicació i seguiment de totes les mesures que la Generalitat tinga al seu abast en l'àmbit del repte demogràfic i la lluita contra el despoblament.»  
  
  
  
ANNEX II  
Nova redacció dels capítols IV i V i de la disposició addicional primera del Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat  
  
1. El capítol IV queda amb la redacció següent:  
  
«CAPÍTOL IV  
Òrgans directius dependents de la Secretaria Autonòmica de Promoció Institucional, Comunicació i Prospectiva  
  
Article 7. Direcció General de Promoció Institucional  
La Direcció General de Promoció Institucional exerceix les funcions de:  
a) Difusió de la informació institucional.  
b) Control previ i autorització de projectes de manuals d'identitat corporativa, marques, distintius, logos o símbols d'identificació per a la difusió de la imatge institucional de la Generalitat.  
c) Coordinació, prèvia a la inserció en qualsevol mitjà de comunicació, dels projectes de campanyes i insercions publicitàries de la Generalitat.  
d) Coordinació i supervisió de la creativitat i disseny referits a projectes i campanyes publicitàries de la Generalitat.  
e) Realització d'accions de promoció, publicitat i imatge institucional.  
f) Qualssevol altres que li atribuïsca la legislació vigent o se li assignen reglamentàriament.  
  
Article 8. Direcció General de Relacions Informatives  
La Direcció General de Relacions Informatives exerceix les funcions de:  
a) Coordinació de la política informativa del Consell, així com la difusió d'aquesta als mitjans de comunicació.  
b) Coordinació dels serveis de premsa de les conselleries i de la resta d'entitats del sector públic autonòmic.  
c) Seguiment del contracte programa de la Corporació Valenciana de Mitjans de Comunicació, en el marc de la Comissió Mixta de Seguiment i Control.  
d) Qualssevol altres que li atribuïsca la legislació vigent o se li assignen reglamentàriament.  
  
Article 9. Direcció General d'Anàlisi i Polítiques Públiques  
La Direcció General d'Anàlisi i Polítiques Públiques exerceix les funcions de:  
a) Assessorament i assistència a la persona titular de la direcció del Gabinet del President.  
b) Realització d'estudis d'investigació i informes polítics i tècnics per al disseny, anàlisi, avaluació i seguiment de les polítiques públiques del Consell.  
c) Assessorament en la comunicació estratègica de l'acció i polítiques públiques del Consell.  
d) Identificació i anàlisi d'indicadors i fonts d'informació relacionades amb l'acció del Consell i les polítiques públiques d'aquest.  
e) Planificació, execució i anàlisi d'estudis d'opinió relacionats amb l'acció del Consell i les polítiques públiques d'aquest.  
f) Suport tècnic i documental per a l'activitat de l'agenda del president.  
g) Coordinació de les unitats administratives que desenvolupen funcions que conduïsquen a l'elaboració de la informació necessària per a l'assessorament del president, i el seguiment, anàlisi i arxivament de la repercussió informativa de l'acció de govern.  
h) Qualssevol altres funcions que li atribuïsca la vigent legislació o se li assignen reglamentàriament.»  
  
2. El capítol V queda redactat com s'estableix a continuació:  
  
«CAPÍTOL V  
Òrgans directius dependents de la Secretaria Autonòmica de Cohesió Territorial i Polítiques contra el Despoblament  
  
Article 10. Direcció General d'Administració Local  
La Direcció General d'Administració Local exerceix les funcions de:  
a) Gestió i execució de la política de la Generalitat en matèria d'administració local, així com la proposta de normativa en el marc del que disposa el títol VIII de l'Estatut d'Autonomia de la Comunitat Valenciana.  
b) Coordinació de l'actuació del Consell amb la que duen a terme altres administracions públiques amb competència en matèria de règim local, amb especial referència a la coordinació amb les diputacions provincials d'Alacant, Castelló i València d'acord amb el que preveu l'article 66 de l'Estatut d'Autonomia.  
c) Gestió de totes les competències relatives al personal funcionari amb habilitació de caràcter estatal que la legislació bàsica de funció pública atribueix a les comunitats autònomes.  
d) Impuls de la racionalització de l'organització territorial i gestió dels procediments relatius a l'organització i demarcació territorial dels municipis de la Comunitat Valenciana, amb l'excepció dels que corresponguen a altres òrgans per raó del caràcter tècnic especialitzat d'aquests.  
e) Resolució dels assumptes referits al règim jurídic, personal, organització, béns i serveis de les entitats locals, de conformitat amb el que es disposa en la normativa de règim local i sobre la base del principi de col·laboració entre administracions públiques.  
f) Participació, en representació de la Generalitat, en tots els òrgans que tenen com a objecte la matèria de règim local, la norma de creació de la qual preveja una participació de la comunitat autònoma, llevat que expressament siga atribuïda a un altre departament, així com la coordinació de l'actuació interna del Consell en tot allò que estiga relacionat amb l'Administració local.  
g) Participació en la comunicació i cooperació de la Generalitat amb les administracions locals, sense perjudici d'altres mecanismes de cooperació i col·laboració legalment previstos.  
h) Gestió de totes les funcions en matèria de tutela financera de les entitats locals que la normativa de caràcter bàsic, en matèria d'estabilitat pressupostària i sostenibilitat financera, atribueix a les comunitats autònomes.  
i) Gestió de les mesures de foment i dels fons de la Generalitat destinats a les entitats locals.  
j) Coordinació i informació a les entitats locals dels fons europeus que financen programes locals.  
k) Promoció d'accions en l'àmbit municipal que atorguen valor afegit a l'acció municipal.  
l) Direcció i coordinació de les actuacions de les delegacions del Consell en les províncies d'Alacant i Castelló.  
m) Qualssevol altres que li atribuïsca la legislació vigent o se li assignen reglamentàriament.  
  
Article 11. Direcció General de l'Agenda Valenciana Antidespoblament  
La Direcció General de l'Agenda Valenciana Antidespoblament exerceix les funcions de:  
a) Estudi, disseny, impuls, aplicació i seguiment de totes les mesures en l'àmbit del repte demogràfic i la lluita contra el despoblament.  
  
b) Gestió de les mesures de foment i dels fons de la Generalitat destinats a la lluita contra el despoblament.  
c) Qualsevol altra que li atribuïsca la legislació vigent o se li assignen reglamentàriament.»  
  
3. La disposició addicional primera queda amb la redacció següent:  
  
  
«Primera. Actes que posen fi a la via administrativa  
Dins de l'àmbit de competències de la Presidència de la Generalitat, posen fi a la via administrativa els actes dictats, en l'exercici de les seues competències, per les persones titulars de la Secretaria Autonòmica de Presidència; de la Secretaria Autonòmica de Promoció Institucional, Comunicació i Prospectiva; de la Secretaria Autonòmica de Cohesió Territorial i Polítiques contra el Despoblament; de la Secretaria Autonòmica per a la Unió Europea i Relacions Externes, i de la Secretaria Autonòmica de Turisme.»


Còpia Permalink ELI